وارلي نقاشي

وارلي نقاشي ھڪ آديواسي ڪلا  آهي جيڪا گهڻو ڪري ڀارت جي مهاراشٽر ۾ اتر سهيادري رينج جي قبائلي ماڻهن پاران ٺاهي ويندي آهي. وارلي نقاشيون دهانو ، تلاسري ، جواهر ، پالگهر ۽ موکڙا جهڙن شهرن ۾ موجود آهن ۽ مهاراشٽر ۾ شروع ٿيون، جتي اڄ بہ ان تي عمل ڪيو ويندو آهي. اھي تصويرون عام طور تي چانورن جي پيسٽ ۽ پاڻي ملاءِ ڪري مٽيءَ جي ڀتيون تي ٺاھيون وينديون آھن. اهي روزاني زندگي، کيتيءَ جي سرگرمين، جانورن ۽ قدرتي تَتون کي سادي جاميٽري شڪلن ۾ ظاهر ڪن ٿيون. روايتي طور تي، وارلي ڪلا عورتن پاران ٺاهي ويندي آهي ۽ اڪثر رسمن ۽ جشنن سان ڳنڍيل هوندي آهي. 

 روايت 
مهاراشٽر جي وارلي نقاشيءَ جي روايت لوڪ انداز جي نقاشين جي بهترين مثالن مان هڪ آهي. وارلي قبيلو ڀارت ۾ سڀ کان وڏن مان هڪ آهي. ھن قبيلي جا ماڻھون ممبئيءَ جي ٻاھر، ھن جي پاسي وارن علاقن ۾ رھن ٿا. وارلي ثقافت ماتا قدرت جي تتون تي آڌاريل آهي ۽ قدرت جا عنصر اڪثر وارلي نقاشين جو مکيہ حصو ھوندا آھن. کيتي انهن جي زندگيءَ جو مکيهہ طريقو آهي ۽ قبيلي لاءِ کاڌي جو هڪ وڏو ذريعو آهي. اهي ماڻھون قدرت ۽ جھنگلن مان ملندڙ وسيلن جي ڪري قدرت ۽ جھنگلن جي جھام عزت ڪندا آھن.  وارلي فنڪار پنهنجي مٽيءَ جي جھوپڙين کي پنهنجي تصويرن لاءِ پس منظر طور استعمال ڪندا آهن، جيئن قديم ماڻهو گفائن جي ڀتين کي پنهنجي ڪينواس طور استعمال ڪندا هئا.

ٿاڻي ضلعي جي ڪلاڪار جيويا سوما ماشي ، وارلي نقاشيءَ کي وڌيڪ مشهور بڻائڻ ۾ وڏو ڪردار ادا ڪيو آهي.

 رنگ سازيءَ جي تڪنيڪ